# Manual de l'analitzador de l'ús dels discs

L'analitzador de l'ús dels discs és un visualitzador gràfic, basat en menús, que podeu utilitzar per visualitzar i monitorar l'ús del vostre disc i l'estructura de les carpetes.

2015-2021 Projecte de documentació de MATE
2006 Fabio Marzocca
Projecte de documentació de MATE Projecte de documentació de GNOME

Permission is granted to copy, distribute and/or modify this document under the terms of the GNU Free Documentation License (GFDL), Version 1.1 or any later version published by the Free Software Foundation with no Invariant Sections, no Front-Cover Texts, and no Back-Cover Texts. You can find a copy of the GFDL at this link or in the file COPYING-DOCS distributed with this manual.

Aquest manual forma part d'una col·lecció de manuals de MATE que estan distribuïts sota la GFDL. Si voleu distribuir aquest manual per separat de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms utilitzats per les empreses per distingir els seus productes i serveis es consideren marques comercials. Quan aquests noms apareixen en qualsevol documentació de MATE, i els membres del projecte de documentació de MATE en són conscients, els noms tenen lletres majúscules o bé comencen en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MAL FUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Equip de documentació de MATE
Escriptori MATE
Fabio Marzocca
Projecte de documentació de GNOME

     thesaltydog@gmail.com

Fabio Marzocca

    thesaltydog@gmail.com

Versió 1.10 del manual de l'analitzador de l'ús dels discs
Juliol de 2015

Wolfgang Ulbrich

Projecte de documentació de MATE

Versió 1.0 del manual de l'analitzador de l'ús dels discs
Abril de 2006

Emmanuele Bassi ebassi@gmail.com

Projecte de documentació de GNOME

Aquest manual descriu la versió 1.10 de l'analitzador de l'ús dels discs.

Retroacció

Per informar d'un error o fer un suggeriment sobre l'aplicació de l'analitzador de l'ús dels discs o d'aquest manual, seguiu les instruccions de la pàgina de retroacció de MATE.

## Introducció

L'analitzador de l'ús dels discs és una aplicació gràfica, basada en menús, per analitzar l'ús dels discs en qualsevol entorn MATE. L'analitzador de l'ús dels discs pot explorar fàcilment tot l'arbre del sistema de fitxers, o una branca específica del directori sol·licitat per l'usuari (local o remot).

També detecta automàticament en temps real els canvis realitzats al vostre directori d'usuari, així com en qualsevol dispositiu muntat o desmuntat. L'analitzador de l'ús dels discs també proporciona una finestra gràfica de l'arbre d'assignació per a cada carpeta seleccionada.

## Primers passos

L'analitzador de l'ús dels discs es pot iniciar de tres maneres:

- des del menú de MATE Aplicacions Accessoris;

- des de la finestra d'un terminal;

- des d'«Obre amb...» de Caja;

Si voleu iniciar l'analitzador de l'ús dels discs des d'un terminal, només cal que teclegeu:

`mate-disk-usage-analyzer <tot_el_camí_fins_al_directori>` i després premeu Retorn.

Si es llança des del menú de MATE, l'nalitzador de l'ús dels discs s'inicia i es manté en un estat de repòs, a l'espera d'una acció de l'usuari.

Quan inicieu l'analitzador de l'ús dels discs des del menú de MATE, es mostra la finestra següent.

Finestra de l'analitzador de l'ús dels discs

Mostra la finestra principal de l'analitzador de l'ús dels discs. Conté la barra de menús, l'àrea de visualització, les barres de desplaçament i la barra d'estat.

Aleshores l'usuari pot:

- iniciar una exploració de tot el sistema de fitxers;

- seleccionar una branca de directori local específica per explorar-la

- seleccionar un servidor remot i una carpeta per explorar-la

- establir les preferències

## Utilització

### Exploració de tot el sistema de fitxers

Per iniciar una exploració de tot el sistema de fitxers, seleccioneu des del menú Analitzador Explora el sistema de fitxers, o premeu damunt del botó Explora el sistema de fitxers de la barra d'eines.

Quan acabi el procés d'exploració, obtindreu l'arbre complet del vostre sistema de fitxers, similar al de la figura següent.

Exploració de tot el sistema de fitxers de l'analitzador de l'ús dels discs

Mostra la finestra de l'exploració de tot el sistema de fitxers de l'analitzador de l'ús dels discs. Conté la barra de menús, l'àrea de visualització, les barres de desplaçament i la barra d'estat.

Quan executeu una exploració de tot el sistema de fitxers, la finestra de l'analitzador de l'ús dels discs començarà a dibuixar l'arbre tan aviat com el fil comenci a explorar el sistema de fitxers. Si hi ha alguna partició gran muntada al sistema de fitxers, també s'explora.

L'analitzador de l'ús dels discs mostrarà les mides a l'arbre de directoris com espai assignat. Això vol dir que les mides mostrades es refereixen a l'ús del disc real i no a la mida del directori apreciable. Si voleu veure la mida del fitxer apreciable, desmarqueu Vista Espai assignat .

L'analitzador de l'ús dels discs no comptarà el directori /proc, ni tampoc la mida de cap fitxer que no estigui relacionada amb un fitxer «pla», d'aquesta manera els enllaços simbòlics, els blocs de caràcters, els dispositius de blocs, no formaran part de la mida del directori.

Els enllaços forts es gestionen d'una manera diferent: aquest primer enllaç fort es compta com un fitxer normal, mentre que els enllaços posteriors al mateix dispositiu de l'inode no es comptabilitzen al total, sinó que es ressalta a la columna de la dreta de la finestra.

### Exploració d'una sola carpeta

Per iniciar una exploració d'una sola carpeta, seleccioneu des del menú Analitzador Explora la carpeta..., o premeu damunt del botó Explora una carpeta de la barra d'eines.

### Exploració remota

Si necessiteu explorar la carpeta remota d'un servidor, només feu clic a la icona de la barra d'eines Explora una carpeta remota o seleccioneu des del menú Analitzador Explora una carpeta remota, i obtindreu el quadre de diàleg següent. L'analitzador de l'ús dels discs pot connectar-se a un servidor a través de ssh, ftp, smb, http i https.

Exploració d'una carpeta remota de l'analitzador de l'ús dels discs

Mostra el diàleg de carpeta remota de l'analitzador de l'ús dels discs.

## Preferències

Per canviar les preferències de l'aplicació de l'analitzador de l'ús dels discs, seleccioneu Edita Preferències.

Finestra de preferències de l'analitzador de l'ús dels discs

Finestra de preferències

### Seleccionar els dispositius a explorar

A la primera part de la finestra de preferències, es mostren tots els dispositius muntats que s'han detectat. Feu clic a la casella de selecció per incloure o excloure la partició a les operacions d'exploració del sistema de fitxers.

El dispositiu muntat a «/» no es pot excloure de l'exploració.

### Habilitar el monitoratge de la carpeta d'usuari

Si aquesta opció està marcada, l'analitzador de l'ús dels discs monitorarà constantment qualsevol canvi extern al directori d'usuari i avisarà a l'usuari si s'afegeix o es treu un fitxer.

## Arbres d'assignació

Els conceptes dels arbres d'assignació han estat desenvolupats per Ben Shneiderman en la dècada dels 90. Llegiu la seva visió sobre els arbres d'assignació.

Finestra de l'arbre d'assignació de l'analitzador de l'ús dels discs

Teoria dels arbres d'assignació. Mostra 2 diagrames d'arbres d'assignació

La figura mostra un exemple de la teoria dels arbres d'assignació. Cadascun dels nodes (com es mostren al diagrama d'arbre) té un nom (una lletra) i una mida associada (un nombre). La mida de les fulles pot representar, per exemple, la mida dels fitxers per separat, la mida dels nodes que no són fulles és la suma de les mides dels seus fills.

L'arbre d'assignació es construeix a través de la subdivisió recursiva del rectangle inicial. La mida de cada sub-rectangle correspon a la mida del node. La direcció de la subdivisió s'alterna per nivell: primer horitzontalment, després verticalment, etcètera. Com a resultat, el rectangle inicial es parteix en rectangles més petits, de manera que la mida de cadascun dels rectangles reflecteix la mida de la fulla. L'estructura de l'arbre també es reflecteix a l'arbre d'assignació, com un resultat de la seva construcció. El color i l'anotació es poden utilitzar per donar informació extra sobre les fulles.

Els arbres d'assignació són molt eficaços quan la mida és la característica més important a mostrar.

## Diagrama d'anells

El diagrama d'anells és una representació gràfica de l'ús dels discs mitjançant una carpeta concreta. Quan es llança l'aplicació, es notifica l'ús del sistema de fitxers tal com es pot veure a la següent figura:

L'analitzador de l'ús dels discs mostrant un diagrama d'anells amb l'ús del sistema de fitxers

Després de llançar l'aplicació, es mostra l'ús del sistema de fitxers. La representació gràfica està a la dreta.

Quan inicieu l'exploració d'una carpeta, l'arbre de les subcarpetes es crea i es mostra al costat esquerre. Cadascuna de les files conté informació sobre el nom, quant espai ocupa (percentatge i mida en KB, MB o GB) i el nombre d'elements (sumant fitxers i directoris). Quan acaba aquest procés, el diagrama d'anells està dibuixat al costat dret. Si ho atureu abans que s'hagi completat, només es fa una representació parcial en funció dels directoris, dels quals l'ús està malmès.

L'analitzador de l'ús dels discs mostrant un diagrama d'anells amb l'ús d'una carpeta

Després d'explorar una carpeta.

El diagrama d'anells està format per un conjunt d'anells niats al voltant d'un cercle central. Aquest cercle simbolitza la carpeta arrel de l'arbre parcial (és a dir, la carpeta que l'usuari ha seleccionat per explorar). Cadascun dels anells representa un nivell en l'arbre parcial, és a dir, les subcarpetes de la carpeta arrel es representaran al primer anell, i els nivells més profunds de l'arbre corresponen als anells exteriors a la gràfica. Cadascuna de les subcarpetes està representada per un sector de l'anell, el seu angle és proporcional a la mida del contingut de la carpeta, i està pintat amb un color diferent per facilitar la visualització. Es poden dibuixar fins a cinc nivells; en cas que una carpeta d'aquest últim cinquè nivell contingui més subcarpetes, aquesta situació s'assenyalarà amb la presència d'una corba negra al cantó de la vora del sector de l'anell de la carpeta. Quan se selecciona una carpeta sense més subcarpetes per ser l'arrel de l'arbre parcial, només es dibuixa el cercle intern. Quan el punter del ratolí es mou per sobre d'una de les carpetes de la gràfica, es ressaltarà i apareixerà una informació sobre la informació sobre el seu nom i la seva mida. Si hi ha subcarpetes, apareixeran indicadors petits grisos que indiquen els seus noms. És possible que no es mostrin tots els noms de les subcarpetes, per evitar superposicions.

Podeu pujar i baixar per les files de la llista (expandint de manera opcional aquelles amb subcarpetes), la representació gràfica canviarà utilitzant la carpeta seleccionada com a arrel de l'arbre parcial a representar. També es pot navegar per les carpetes des del mateix diagrama d'anells. Si feu clic amb el botó esquerre del ratolí dins d'una carpeta, us moureu més endins amb l'establiment de l'arrel de la gràfica a aquesta carpeta. Si premeu el botó central (sense importar el lloc, sempre que feu clic a l'interior del marc del diagrama d'anells) obtindreu el comportament contrari, fent un pas enrere a la jerarquia.

El percentatge del radi del seu pare que s'utilitza per a una carpeta donada, és directament proporcional a la relació entre la seva mida i els seus pares. És fàcil entendre que la mida d'una carpeta és igual o més petita que la dels seus pares. Encara que només es mostren directoris en aquesta representació gràfica, es tenen en compte els fitxers per calcular la quantitat d'espai ocupat per les carpetes.

Analitzador de l'ús dels discs